rejauldu/bengali-wikipedia huggingface dataset:
বরিশাল-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরিশাল জেলায় অবস্থিত জাতীয় সংসদের ১২৩নং আসন।  সীমানা বরিশাল-৫ আসনটি বরিশাল জেলার বরিশাল সিটি কর্পোরেশন ও বরিশাল সদর উপজেলা নিয়ে গঠিত।   ইতিহাস  বরিশাল-৫ নির্বাচনী এলাকা ১৯৭৩ সালে স্বাধীন বাংলাদেশে প্রথম সংসদ নির্বাচনের সময় গঠিত হয়েছিল।  নির্বাচিত সাংসদ নির্বাচন  সদস্য  দল ১৯৭৩ আবদুল মান্নান হাওলাদার বাংলাদেশ আওয়ামী লীগ ১৯৭৯ সুনিল কুমার গুপ্ত বাংলাদেশ জাতীয়তাবাদী দল ১৯৮৬ এম. মতিউর রহমান জাতীয় পার্টি ১৯৯১ আব্দুর রহমান বিশ্বাস বাংলাদেশ জাতীয়তাবাদী দল ডিসেম্বর ১৯৯১ উপ-নির্বাচন মজিবুর রহমান সারওয়ার বাংলাদেশ জাতীয়তাবাদী দল ফেব্রুয়ারি ১৯৯৬ নাসিম বিশ্বাস বাংলাদেশ জাতীয়তাবাদী দল জুন ১৯৯৬ নাসিম বিশ্বাস বাংলাদেশ জাতীয়তাবাদী দল ১৯৯৮ উপ-নির্বাচন মজিবুর রহমান সারওয়ার বাংলাদেশ জাতীয়তাবাদী দল ২০০১ মজিবুর রহমান সারওয়ার বাংলাদেশ জাতীয়তাবাদী দল২০০৮মজিবুর রহমান সারওয়ারবাংলাদেশ জাতীয়তাবাদী দল ২০১৪ শওকত হোসেন হিরন বাংলাদেশ আওয়ামী লীগ জুন ২০১৪ উপ-নির্বাচন জেবুন্নেসা আফরোজ বাংলাদেশ আওয়ামী লীগ ২০১৮ জাহিদ ফারুক শামীম বাংলাদেশ আওয়ামী লীগ২০২৪জাহিদ ফারুক শামীমবাংলাদেশ আওয়ামী লীগ   নির্বাচন    ২০১০-এর দশকে নির্বাচন  এপ্রিল ২০১৪ সালে শওকত হোসেন হিরণ মারা যান। উপনির্বাচনে তার স্ত্রী জেবুন্নেছা আফরোজ নির্বাচিত হন৷  বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে শওকত হোসেন হিরণ বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন  ১৯৯৮ সালের ১২ মার্চ নাসিম বিশ্বাস মারা যান, উপ-নির্বাচনে বিএনপির মজিবুর রহমান সারওয়ার নির্বাচিত হন।  অক্টোবর ১৯৯১ সালে আবদুর রহমান বিশ্বাস বাংলাদেশের রাষ্ট্রপতি হলে, তার আসনটি শুন্য হয়। ডিসেম্বরের উপ-নির্বাচনে এম. আর. সারওয়ার নির্বাচিত হন।   তথ্যসূত্র   বহিঃসংযোগ  প্রথম আলোতে বরিশাল-৫  বিষয়শ্রেণী:বরিশাল জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
আবদুল হান্নান চৌধুরী হলেন বাংলাদেশের একজন অধ্যাপক, শিক্ষাবিদ, অর্থনীতিবিদ ও পরিসংখ্যানবিদ। তিনি নর্থ সাউথ বিশ্ববিদ্যালয়ের বর্তমান উপাচার্য এবং বিশ্ববিদ্যালয়টির ব্যবসায় প্রশাসন ও অর্থনীতি অনুষদের একজন অধ্যাপক। এছাড়াও বর্তমানে তিনি গ্রামীণ ব্যাংকের পরিচালনা পর্ষদের চেয়ারম্যান হিসেবে দায়িত্ব পালন করছেন। ইতঃপূর্বে তিনি প্রাইম এশিয়া বিশ্ববিদ্যালয়ের উপাচার্য ও ইস্টার্ন ইউনিভার্সিটির উপ-উপাচার্য পদে দায়িত্ব পালন করেছেন।   শিক্ষাজীবন  আবদুল হান্নান চৌধুরী ১৯৭৮ সালে নোয়াখালী জেলার অরুণ চন্দ্র উচ্চ বিদ্যালয় থেকে মাধ্যমিক এবং ১৯৮০ সালে নোয়াখালী সরকারী কলেজ থেকে উচ্চমাধ্যমিক পরীক্ষায় উত্তীর্ণ হয়ে জাহাঙ্গীরনগর বিশ্ববিদ্যালয়ে পরিসংখ্যান বিষয়ে ভর্তি হন এবং যথাক্রমে ১৯৮৬ ও ১৯৮৭ সালে প্রথম শ্রেণিতে স্নাতক এবং স্নাতকোত্তর ডিগ্রি অর্জন করেন। পরবর্তীকালে যুক্তরাষ্ট্রের বোস্টনে অবস্থিত নর্থ-ইস্টার্ন বিশ্ববিদ্যালয় থেকে ১৯৯৬ সালে ‘অপারেশন রিসার্চ’ বিষয়ে স্নাতকোত্তর এবং ১৯৯৯ সালে ‘ইন্ডাস্ট্রিয়াল ইঞ্জিনিয়ারিং' এর তাত্ত্বিক বিষয়ে পিএইচডি ডিগ্রি অর্জন করেন। ২০০২ সালে তিনি কানাডার ক্যালগিরি বিশ্ববিদ্যালয় থেকে পোস্ট ডক্টরাল ফেলোশিপ গবেষণাকর্ম সম্পন্ন করেন।   কর্মজীবন  হান্নান চৌধুরী জাহাঙ্গীরনগর বিশ্ববিদ্যালয় থেকে পরিসংখ্যান বিষয়ে স্নাতক ও স্নাতকোত্তর ডিগ্রি সম্পন্ন করে ১৯৮৮ সালে কুষ্টিয়া ইসলামী বিশ্ববিদ্যালয়ে ব্যবস্থাপনা বিভাগে প্রভাষক হিসেবে যোগদান করেন। এরপর উচ্চ শিক্ষার জন্য যুক্তরাষ্ট্রের বোস্টনে অবস্থিত নর্থইস্টার্ন বিশ্ববিদ্যালয়ে গমন করেন। নর্থইস্টার্ন বিশ্ববিদ্যালয় থেকে এমএস ও পিএইচডি সম্পন্ন করার পর ১৯৯৯ সাল থেকে ২০০১ সাল পর্যন্ত উক্ত বিশ্ববিদ্যালয়ে খণ্ডকালীন শিক্ষকতা করেন। এরপর ২০০১ সাল থেকে ২০০২ সাল পর্যন্ত কানাডার ক্যালগেরি বিশ্ববিদ্যালয়ে পোস্ট ডক্টরাল গবেষণা ও শিক্ষকতা করেন এবং ২০০২ সাল থেকে ২০০৫ সাল পর্যন্ত কানাডার উইন্ডসর বিশ্ববিদ্যালয়ে অধ্যাপনা করেন।  ২০০৫ সালে তিনি দেশে ফিরে এসে তিনি নর্থ সাউথ বিশ্ববিদ্যালয়ে অধ্যাপক পদে যোগদান করেন। তিনি ২০০৫ সাল থেকে ২০১২ সাল পর্যন্ত এই বিশ্ববিদ্যালয়ের ক্যারিয়ার প্লেসমেন্ট সেন্টারের পরিচালক হিসেবে দায়িত্ব পালন করেছেন। এছাড়াও ২০১০ সাল থেকে ২০১৩ সাল মেয়াদে তিনি এই বিশ্ববিদ্যালয়ের সিন্ডিকেট সদস্য হিসেবে মনোনীত হয়েছিলেন। ২০২০ সালের ১৫ অক্টোবর তিনি নর্থ সাউথ বিশ্ববিদ্যালয়ের ব্যবসা ও অর্থনীতি অনুষদের ডিন হিসেবে দায়িত্ব গ্রহণ করেন।  এছাড়াও হান্নান চৌধুরী ২০১৪ সাল থেকে চীনের ইউনান নরম্যাল বিশ্ববিদ্যালয়ে ভিজিটিং অধ্যাপক হিসেবে দায়িত্ব পালন করছেন। তিনি ২০১৪ সাল থেকে ২০১৭ সাল পর্যন্ত ইস্টার্ন ইউনিভার্সিটির উপ-উপাচার্য ও ২০১৭ থেকে ২০২০ সাল পর্যন্ত প্রাইম এশিয়া বিশ্ববিদ্যালয়ের উপাচার্য হিসেবে দায়িত্ব পালন করেছিলেন। তিনি ২০২৪ সালের ৩ সেপ্টেম্বর অর্থ মন্ত্রণালয়ের আর্থিক প্রতিষ্ঠান বিভাগের আওতাধীন গ্রামীণ ব্যাংকের পরিচালনা বোর্ডের পরিচালক ও চেয়ারম্যান পদে নিয়োগ পান। পরবর্তীকালে ২০২৪ সালের ১২ সেপ্টেম্বর মহামান্য রাষ্ট্রপতি কর্তৃক তিনি নর্থ সাউথ বিশ্ববিদ্যালয়ের উপাচার্য পদে নিয়োগ লাভ করেন।   তথ্যসূত্র   বিষয়শ্রেণী:প্রাইম এশিয়া বিশ্ববিদ্যালয়ের উপাচার্য বিষয়শ্রেণী:বাংলাদেশি পরিসংখ্যানবিদ বিষয়শ্রেণী:নর্থ সাউথ বিশ্ববিদ্যালয়ের শিক্ষক বিষয়শ্রেণী:গ্রামীণ ব্যাংক বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসলামী বিশ্ববিদ্যালয়, বাংলাদেশের শিক্ষক বিষয়শ্রেণী:ইস্টার্ন ইউনিভার্সিটির শিক্ষক
গৌতম চৌধুরী (জন্ম ১৯৭৩) পশ্চিমবঙ্গের একজন ভারতীয় রাজনীতিবিদ। তিনি হাওড়া জেলার হাওড়া উত্তর বিধানসভা কেন্দ্র থেকে পশ্চিমবঙ্গ বিধানসভার সদস্য। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  চৌধুরী পশ্চিমবঙ্গের হাওড়ার বাসিন্দা। তিনি প্রয়াত নারায়ণ চৌধুরীর ছেলে। তিনি ১৯৯৩ সালে বিহার স্কুল পরীক্ষা বোর্ড, পাটনা থেকে দ্বাদশ শ্রেণী পাস করেন।   কর্মজীবন  ২০২১ সালের পশ্চিমবঙ্গ বিধানসভা নির্বাচনে তৃণমূল কংগ্রেসের প্রতিনিধিত্ব করে চৌধুরী হাওড়া উত্তর বিধানসভা কেন্দ্র থেকে জয়ী হন। তিনি ৭১,৫৭৫ ভোট পেয়ে তার নিকটতম প্রতিদ্বন্দ্বী ভারতীয় জনতা পার্টির উমেশ রাইকে ৫,৫২২ ভোটের ব্যবধানে পরাজিত করেন।   তথ্যসূত্র   বিষয়শ্রেণী:হাওড়ার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম
মিয়ানমার নিউজ এজেন্সি (; সংক্ষেপে এমএনএ) মিয়ানমারের জাতীয় সংবাদ সংস্থা। এর সদরদপ্তর ইয়াঙ্গুনে অবস্থিত। ১৯৬২ সালের বার্মিজ অভ্যুত্থানের পর ১৯৬৩ সালে এটি নিউজ এজেন্সি বার্মা (এনএবি) নামে প্রতিষ্ঠিত হয়।  এটি বর্তমানে তথ্য মন্ত্রণালয়ের সংবাদ ও সাময়িকী বিভাগের অধীনে রয়েছে। সরকারী অনুষ্ঠানগুলোর, যেমন বিরোধী নেত্রী অং সান সু চি ও সরকারি কর্মকর্তাদের বৈঠকের ছবি তোলার একমাত্র অধিকার এমএনএ-এর আছে। স্থানীয় বার্মিজ সাপ্তাহিক পত্রিকাগুলো তাদের খবরের জন্য ছবির ব্যাপারে এমএনএ-এর ওপর নির্ভর করে।  এই সংস্থাটি তথ্য মন্ত্রণালয় দ্বারা পরিচালিত হয় এবং বেশিরভাগ জাতীয় ও বিদেশী সংবাদ বিবাচন করা হয়।Ang & Ramanathan, 2000, p. 136 এটি তিনটি প্রধান সংবাদপত্রের সাথে সংবাদ ও সাময়িকী ব্যবসার অধীনে পড়ে।Myanmar to introduces journalism degree course for first time. Xinhua. September 5, 2007  সংস্থাটি রয়টার্স এবং প্রেস ট্রাস্ট অব ইন্ডিয়ার ফিড ব্যবহার করে।Gupta, 2006, p. 1079  এমএনএ-এর আন্তর্জাতিক সংবাদ সংস্থার সাথে সংবাদ বিনিময় চুক্তি রয়েছে, যার মধ্যে রয়েছে সিনহুয়া, আইটিএআর-টিএএসএস, ইয়োনহাপ, কিয়োডো, তানজুগ, আন্তারা, কেপিএল এবং ভিএনএ।Altbach (1992), p. 228.   তথ্যসূত্র    আরও পড়ুন    Altbach, Philip (1992). Publishing and development in the Third World. H. Zell. .  Ang, Peng & Ramanathan, Sankaran (2000). Communication in ASEAN. Asian Media Information and Communication Centre. .  Gupta, Amita (2006). Concise Encyclopaedia Of India Vol. 3. Atlantic Publishers & Distributors. .  Gunaratne, Shelton (2000). Handbook of the media in Asia. Sage Publications. .  Shrivastava, K (2007). News agencies from pigeon to internet. Sterling Publishers Pvt. Ltd. .     বিষয়শ্রেণী:মিয়ানমারের সংবাদ সংস্থা বিষয়শ্রেণী:ইয়াঙ্গুনের গণমাধ্যম বিষয়শ্রেণী:১৯৬৩-এ প্রতিষ্ঠিত সরকারি সংস্থা
ভ্যালেন্তিন কিপিতকভ (জন্ম ৫ জুন, ১৯৭৬) একজন রুশ ধনকুবের। সের্গেই দিমিত্রিয়েভের সাথে সফটওয়্যার ফার্ম জেটব্রেইন সহ-প্রতিষ্ঠা করে তিনি তার ভাগ্য তৈরি করেছেন। তিনি প্রাথমিকভাবে প্রাগে থাকেন। তিনি সেন্ট পিটার্সবার্গ স্টেট ইউনিভার্সিটি থেকে স্নাতক হন। https://www.forbes.com/profile/valentin-kipyatkov/?sh=9613a6460e22 Forbes https://www.jetbrains.com/company/people/ JB   তথ্যসূত্র   বিষয়শ্রেণী:সেন্ট পিটার্সবার্গ রাষ্ট্রীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ শতকোটিপতি বিষয়শ্রেণী:প্রাগের ব্যবসায়ী বিষয়শ্রেণী:চেক প্রজাতন্ত্রে রুশ অভিবাসী বিষয়শ্রেণী:২১শ শতাব্দীর রুশ ব্যবসায়ী
এমআইএ নামেও পরিচিত ও ঐতিহাসিকভাবে উইলকক্স ফিল্ড নামেও পরিচিত মায়ামি আন্তর্জাতিক বিমানবন্দর হল মার্কিন যুক্তরাষ্ট্রে ফ্লোরিডা রাজ্যের মায়ামি অঞ্চলে পরিষেবা প্রদানকারী প্রাথমিক বিমানবন্দর। বিমানবন্দরটি থেকে লাতিন আমেরিকার প্রতিটি দেশ সহ ১৬৭ টি অভ্যন্তরীণ ও আন্তর্জাতিক গন্তব্যে ১,০০০ টিরও বেশি উড়ান পরিষেবা রয়েছে এবং এটি এই এলাকায় উড়ান পরিষেবা পরিবেশনকারী তিনটি বিমানবন্দরের মধ্যে একটি। বিমানবন্দরটি মেট্রোপলিটান মায়ামির ডাউনটাউন মায়ামি থেকে ৮ মাইল (১৩ কিমি) উত্তর-পশ্চিমে মিয়ামি-ডেড কাউন্টির একটি অসংগঠিত এলাকায়, effective December 30, 2021 মায়ামি ও মিয়ামি স্প্রিংস শহরের সংলগ্ন ও ভার্জিনিয়া গার্ডেন গ্রাম অবস্থিত। কাছাকাছির মধ্যে হায়ালিয়া ও ডোরাল শহর এবং আদমশুমারি-নির্ধারিত স্থান ফন্টেইনব্লু রয়েছে।  এটি দক্ষিণ ফ্লোরিডার দীর্ঘ দূরত্বের আন্তর্জাতিক উড়ানের জন্য প্রধান বিমানবন্দর এবং সমগ্র আমেরিকা, ইউরোপ, আফ্রিকা ও এশিয়ার শহরগুলিতে যাত্রী ও পণ্য উড়ান সহ দক্ষিণ-পূর্ব মার্কিন যুক্তরাষ্ট্রের একটি কেন্দ্র। এটি মার্কিন যুক্তরাষ্ট্র এবং দক্ষিণে লাতিন আমেরিকা ও ক্যারিবিয়ানের মধ্যে বৃহত্তম প্রবেশদ্বার এবং মার্কিন যুক্তরাষ্ট্রের বৃহত্তম বিমানসংস্থা হাবগুলির মধ্যে একটি।  মায়ামি আন্তর্জাতিক বিমানবন্দর ১,৩৩৫ হেক্টর (৩,৩০০ একর) জুড়ে বিস্তৃত রয়েছে। এটি মোট উড়োজাহাজ পরিচালনা ও মোট পণ্যবাহী উড়োজাহাজ পরিচালনার দিক থেকে ফ্লোরিডার ব্যস্ততম বিমানবন্দর এবং এটি মোট যাত্রী পরিবহনের দিক থেকে অরল্যান্ডোর পর দ্বিতীয় ব্যস্ততম বিমানবন্দর। বিমানবন্দরটি আমেরিকান এয়ারলাইন্সের তৃতীয় বৃহত্তম হাব এবং বিমানসংস্থার জন্য লাতিন আমেরিকা ও ক্যারিবিয়ানের প্রাথমিক প্রবেশদ্বার হিসেবে কাজ করে। মায়ামি যাত্রী ও পণ্য পরিচালনা উভয়ের জন্য আভিয়ানকা, ফ্রন্টিয়ার এয়ারলাইন্স ও এলএটিএএম-এর জন্য একটি মনোনিবেশ শহর হিসেবেও কাজ করে।  তথ্যসূত্র  বহিঃসংযোগ     বিষয়শ্রেণী:মায়ামি আন্তর্জাতিক বিমানবন্দর বিষয়শ্রেণী:ফ্লোরিডার বিমানবন্দর বিষয়শ্রেণী:মায়ামি-ডেড কাউন্টির বিমানবন্দর, ফ্লোরিডা বিষয়শ্রেণী:মায়ামি পরিবহন ব্যবস্থা বিষয়শ্রেণী:১৯২৮-এ প্রতিষ্ঠিত বিমানবন্দর বিষয়শ্রেণী:১৯২৮-এ ফ্লোরিডায় প্রতিষ্ঠিত
এম-১৫৬ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। পুরো রাস্তাটি লিনাউ কাউন্টিতে অবস্থিত। রাস্তাটি ওহাইও রাজ্যের মোরেঞ্চি এলাকার এসআর-১০৮ থেকে শুরু হয়ে ক্লেটন এর এম-৩৪ পর্যন্ত বিস্তৃত। রাস্তাটি মূলত কৃষিজমির পাশদিয়ে লাইম ক্রিক অতিক্রম করে। এম-১৫৬ কে বলা হয় লেক হাডসন স্টেট বিনোদন পার্কের সংযোগ-সড়ক। রাস্তাটি ১৯৩০ সালের দিকে তৈরী করা হয় এবং ১৯৮০ সালের দিকে পূননির্মাণ ব্যতীত খুব একটা সংস্কার করা হয়নি।   রাস্তার বিবরণ  এম-১৫৬ এর যাত্রা শুরু হয় মোরেঞ্চি এলাকার এসআর-১০৮ থেকে । তারপর রাস্তাটি আবাসিক এলাকা ধরে শহরের মধ্যদিয়ে উত্তরদিকে চলতে চলতে প্রায় ১.১ কি.মি. পর মেইন স্ট্রিটের নিকটে শহরতলীতে এসে পশ্চিম দিকে মোড় নেয়। রাস্তাটি মেইন স্ট্রিটকে আরো তিন ব্লক পর্যন্ত উত্তর দিকে অনুসরণ করে। রাস্তাটি ওকগ্রভ কবরস্থান হয়ে শহরটি ত্যাগ করে। এরপর এম-১৫৬ লাইম ক্রিক হাইওয়ের পাশ দিয়ে কৃষিজমি পেরিয়ে চলতে থাকে। এখানে রাস্তাটি সেনেকা এলাকায় নরফোক সাউদার্ন রেলওয়ে অতিক্রম করে। রেলওয়ের উত্তরদিকে রাস্তাটি মোরেঞ্চি হাইওয়ে অতিক্রম করে লেক হাডসন এবং লেক হাডসন বিনোদন পার্ক অতিক্রম করে কেন্টন এর এম-৩৪ এ গিয়ে শেষ হয়।  থাম্ব|বাম|এম-১৫৬ এর উত্তর প্রান্তবিন্দু, ক্লেটন  মিশিগান ডিপার্টমেন্ট অব ট্রান্সপোর্টেশান (এমডিওটি) এর হিসাব মতে, ২০১১ সালের পরিসংখ্যান বলে, মোরেঞ্চি এলাকা দিয়ে দৈনিক গড়ে ৪,২৩৫ টি এবং স্টেট লাইন এলাকা দিয়ে গড়ে দৈনিক ১,৪২২ টি যানবাহন চলাচল করে। রাস্তাটির কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের আর্থ-সামাজিক উন্নতির প্রধান নিয়ামক।    ইতিহাস  ১৯৩১ অথবা ১৯৩২ সালের দিকে এম-১৫৬ তৈরী করা হয়। ১৯৩৬ সাল নাগাদ পুরো রাস্তাটি বাঁধাই করা হয়। ১৯৮০ সালের দিকে এম-১৫৬ কে পুনরায় নির্মাণ করা হয়। এরপর থেকে রাস্তাটি খুব একটা পরিবর্তনের মধ্য দিয়ে যায়নি।   মূখ্য অংশবিশেষ    আরও দেখুন      তথ্যসূত্র    বহিঃসংযোগ    M-156 at Michigan Highways  M-156 at Michigan Highway Ends  বিষয়শ্রেণী:মার্কিন যুক্তরাষ্ট্রের সড়ক বিষয়শ্রেণী:যুক্তরাষ্ট্রের মহাসড়ক বিষয়শ্রেণী:মিশিগান অঙ্গরাজ্যের মহাসড়ক
আমোরেস পেররোস (স্প্যানিশ: Amores perros) বাংলা ভাষায় ভালোবাসা একটি কুকুর আলেহান্দ্রো গোন্সালেস ইনারিতু পরিচালিত ২০০০ সালে মুক্তিপ্রাপ্ত একটি মেক্সিকান চলচ্চিত্র। চলচ্চিত্রটি পুরোপুরি স্প্যানিশ ভাষায়। পরিচালক ইনিয়াররিতুর মরণ-ত্রয়ীর প্রথম চলচ্চিত্র আমোরেস পেররোস, অন্য দু'টি হচ্ছে টুয়েন্টিওয়ান গ্রামস্ আর বাবেল। ছবিটিকে অনেকসময় "মেক্সিকান পাল্প ফিকশন" নামে অভিহিত করা হয়। পুরো ছবিটি ওক্তাবিও ই সুসানা, দানিয়েল ই বালেরিয়া আর এল চিবো ই মারু নামের তিনটি আলাদা গল্প নিয়ে গঠিত আর প্রতিটি গল্পই মেক্সিকো সিটিতে সংগঠিত আজব এক গাড়ি দুর্ঘটনার সঙ্গে সংযুক্ত। মানুষ কীরকম অন্ধকারাচ্ছন্ন আর কুৎসিত জীবন নিয়ে বসবাস করতে পারে আর কীভাবে একজন আরেকজনের সাথে ভয়ংকর অমানবিক আচরণ করতে পারে, তিনটি গল্পই তার প্রতিচ্ছবি। মানুষ যে কেবল মানুষের সাথেই কুৎসিত আচরণ করে তা নয়, সৃষ্টির অন্যসব জীবও তার জিঘাংসার শিকার। তবে চলচ্চিত্রটির মূল বক্তব্য হচ্ছে বিশ্বাস আর বিশ্বাসঘাতকতা। সেকারণে মানুষের শ্রেষ্ঠ বান্ধব কুকুরের মাধ্যমে বার বার প্রতিকীভাবে বিষয়টি পুরো চলচ্চিত্রে উঠে এসেছে। তিনটি গল্পেই প্রধান চরিত্রের সাথে কুকুর কোন না কোনভাবে জড়িত। আবার প্রধান চরিত্রগুলো কোন না কোনভাবে বিশ্বাসঘাতকতার শিকার হয় বা বিশ্বাসঘাতকতা করে। ভাই তার ভাইয়ের সঙ্গিনীকে হাত করার মাধ্যমে ভাইয়ের সাথে বিশ্বাসঘাতকতা করে; একজন লোক তার স্ত্রীর বিশ্বাসভঙ্গ করে এক গোপন রক্ষিতা রেখে, সেই একই লোক তার রক্ষিতার কাছ থেকে মুখ ফিরিয়ে নেয় যখন তার রক্ষিতা দুর্ঘটনার কবলে পড়ে তার সৌন্দর্য্য হারায়; আর এক পেশাদার খুনি তার তারুণ্যের আদর্শ থেকে বিচ্যূত হয়, আবার যখন তার মেয়ের সাথে দেখা হয় তখন সে চেষ্টা করে নতুন করে তার হারানো আদর্শ পুনরুদ্ধার করতে।  চলচ্চিত্রটি ২০০০ সালে অ্যাকাডেমি অ্যাওয়ার্ডে সেরা বিদেশি ভাষার চলচ্চিত্র ক্যাটাগরিতে মনোনিত হয়। এছাড়া ছবিটি মোট তিনটি চলচ্চিত্র পুরস্কার জয় করে।   অভিনয়ে   এমিলিও এচেবাররিয়া – এল চিবো  গায়েল গার্সিয়া বের্নাল – অক্টাভিও  গোইয়া তোলেদো – ভ্যালেরিয়া  আলবারো গেররেরো – ড্যানিয়েল  বানেস্সা বাউচে – সুজানা  হোর্হে সালিনাস – লুইস  মার্কো পেরেজ – রামিরো  আর্দ্রিয়ানা বাররাজা – অক্টাভিও এবং রামিরোর মা  রদ্রিগো মারি – গুস্তাভো  গুস্তাভো সানচেজ প্যারা – জারোচো  তথ্যসূত্র    বহিঃসংযোগ           বিষয়শ্রেণী:২০০০-এর চলচ্চিত্র বিষয়শ্রেণী:২০০০-এর নাটকীয় চলচ্চিত্র বিষয়শ্রেণী:২০০০-এর রোমাঞ্চকর চলচ্চিত্র বিষয়শ্রেণী:মেক্সিকোর চলচ্চিত্র মাধ্যম বিষয়শ্রেণী:মেক্সিকান নাটকীয় চলচ্চিত্র বিষয়শ্রেণী:মেক্সিকান রোমাঞ্চকর চলচ্চিত্র বিষয়শ্রেণী:স্প্যানিশ ভাষায় চলচ্চিত্র বিষয়শ্রেণী:আলেহান্দ্রো গোঞ্জালেয ইনিয়াররিতু পরিচালিত চলচ্চিত্র বিষয়শ্রেণী:কথাসাহিত্যে পশু নিষ্ঠুরতা বিষয়শ্রেণী:সাহিত্য - সঙ্কলন চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:শ্রেষ্ঠ প্রথম কাজ এরিয়েল পুরস্কার বিজয়ী বিষয়শ্রেণী:শ্রেষ্ঠ ছবি এরিয়েল পুরস্কার বিজয়ী বিষয়শ্রেণী:কুকুর সম্পর্কে চলচ্চিত্র বিষয়শ্রেণী:স্বাধীনতার চলচ্চিত্র বিষয়শ্রেণী:লায়ন্স গেট এন্টারটেনমেন্ট চলচ্চিত্র বিষয়শ্রেণী:প্রাণী নিষ্ঠুরতা সম্পর্কিত কল্পকাহিনী বিষয়শ্রেণী:মেক্সিকোর পটভূমিতে চলচ্চিত্র বিষয়শ্রেণী:আলেহান্দ্রো গোন্সালেস ইনারিতু পরিচালিত চলচ্চিত্র বিষয়শ্রেণী:মেক্সিকোতে ধারণকৃত চলচ্চিত্র বিষয়শ্রেণী:অরৈখিক আখ্যান চলচ্চিত্র
নেতাজি মূর্তি হল কলকাতার একটি বিখ্যাত মূর্তি। এটি নেতাজি সুভাষচন্দ্র বসুর একটি পূর্ণাবয়ব মূর্তি। এটি উত্তর কলকাতার শ্যামবাজার পাঁচ মাথার মোড়ে শ্যামবাজার মেট্রো স্টেশনের কাছে অবস্থিত। নাগেশ যোগেলকর মূর্তিটির স্থপতি। ১৯৬৯ সালে কলকাতা পৌরসংস্থার পক্ষ থেকে মূর্তিটি স্থাপন করা হয়।< ২০০৮ সালে হুগলি রিভার ব্রিজ কমিশনার্স (এইচআরবিসি) এই মূর্তিটির সৌন্দর্যায়নের জন্য একটি প্রকল্প গ্রহণ করে। সেই সময় মূর্তিটি রং করা হয়েছিল এবং দুটি ল্যাম্পপোস্টের মাধ্যমে আলোকিত করা হয়েছিল।  আরও দেখুন   শ্যামবাজার  পাদটীকা   বিষয়শ্রেণী:কলকাতার সংস্কৃতি বিষয়শ্রেণী:সুভাষচন্দ্র বসুর স্মারক বিষয়শ্রেণী:১৯৬৯-এ পশ্চিমবঙ্গে প্রতিষ্ঠিত বিষয়শ্রেণী:ভারতের বৃহদাকার মূর্তি বিষয়শ্রেণী:ভারতের অশ্বারোহী মূর্তি বিষয়শ্রেণী:সক্রিয়কর্মীর মূর্তি বিষয়শ্রেণী:রাজনীতিবিদের মূর্তি বিষয়শ্রেণী:ভারতের বহিরঙ্গন ভাস্কর্য বিষয়শ্রেণী:১৯৬৯-এর ভাস্কর্য
জামাই বদল হল রবি কিনাগী পরিচালিত একটি বাংলা হাস্যরসাত্মক চলচ্চিত্র। এই ছবিটি ১৮ জানুয়ারি ২০১৯ সালে সুরিন্দর ফিল্মসের প্রযোজনায় মুক্তি পায়। জামাই বদল আসলে ক্যারি অন জট্টা নামক একটি পাঞ্জাবি চলচ্চিত্রের পুনঃনির্মাণ।  কাহিনী আইনজীবী গৌরিশঙ্কর চাকলাদারের দুই ছেলে, হরিশঙ্কর ও কৃশ। হরিশঙ্কর তার বাবার মতো একজন আইনজীবী কিন্তু ছোট ছেলে কৃশ জীবন সম্পর্কে উদাসীন ও কর্মবিমুখ। পিতার নিয়োজিত কাজে তার মন নেই বরং সে তার বন্ধু গুঞ্জনের সাথে জীবন উপভোগ করতেই ব্যস্ত থাক গুঞ্জনের একটি প্রেমিকা আছে, তার নাম প্রীতি। একদিন তারা সকলে বেড়াতে যায় ও কৃশ বর্ষা নামক একটি মেয়ের প্রেমে পড়ে। বর্ষার শর্ত হল সে কেবল কোনো অনাথকেই বিয়ে করবে, যার কেউ নেই। অগত্যা কৃশকে মিথ্যা কথা বলতে হয় নিজের সম্পর্কে। তাকে সাহায্য করতে মিথ্যা বলে গুঞ্জনও। মিথ্যা বলায় তাদের পড়তে হয় নানা বিপত্তিতে। শেষ পর্ষন্ত সব ফাঁস হয়ে যায়। প্রথমে বর্ষা মেনে না নিলেও পরে মেনে নেয়।এভাবেই শেষ হয় সিনেমা।  অভিনয়  সোহম চক্রবর্তী - কৃশ কৌশানী মুখোপাধ্যায় - বর্ষা  পায়েল সরকার - প্রীতি হিরণ - গুঞ্জন  শান্তিলাল মুখার্জী  ভারত কল   সুপ্রিয় দত্ত - কৃশের বাবা  তথ্যসূত্র  বিষয়শ্রেণী:২০১৯-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:রবি কিনাগী পরিচালিত চলচ্চিত্র বিষয়শ্রেণী:জিৎ গাঙ্গুলী সুরারোপিত চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:পাঞ্জাবি চলচ্চিত্রের বাংলা পুনর্নির্মাণ বিষয়শ্রেণী:২০১৯-এর প্রণয়ধর্মী হাস্যরসাত্মক চলচ্চিত্র
প্যারামাউন্ট+ হল প্যারামাউন্ট গ্লোবালের মালিকানাধীন একটি আমেরিকান সাবস্ক্রিপশন ভিডিও অন-ডিমান্ড ওভার-দ্য-টপ স্ট্রিমিং পরিষেবা। পরিষেবাটির বিষয়বস্তু মূলত সিবিএস মিডিয়া ভেঞ্চারস, সিবিএস স্টুডিওস, প্যারামাউন্ট মিডিয়া নেটওয়ার্কস (পূর্বে ভায়াকম মিডিয়া নেটওয়ার্কস এবং ভায়াকমসিবিএস ডোমেস্টিক মিডিয়া নেটওয়ার্কস) এবং প্যারামাউন্ট পিকচার্সের লাইব্রেরি থেকে আঁকা হয়েছে, পাশাপাশি মূল সিরিজ এবং চলচ্চিত্র, লাইভ স্ট্রিমিং স্পোর্টস কভারেজ এবং মার্কিন যুক্তরাষ্ট্রে, স্থানীয় সিবিএস সম্প্রচার স্টেশনগুলির লাইভ স্ট্রিমিং।  সেবাটি ২০১৪ সালে মার্কিন যুক্তরাষ্ট্রে সিবিএস অল এক্সেস হিসাবে চালু করা হয়েছিল, প্রাথমিকভাবে তার স্থানীয় সহযোগীদের কাছ থেকে সিবিএস প্রোগ্রামিং এর লাইভ স্ট্রিমিং, সেইসাথে সিবিএস প্রোগ্রাম এবং লাইব্রেরি বিষয়বস্তুর অন-ডিমান্ড অ্যাক্সেসের উপর দৃষ্টি নিবদ্ধ করে। বিগ ব্রাদার, দ্য গুড ফাইট, এবং নতুন স্টার ট্রেক টেলিভিশন সিরিজ স্টার ট্রেক: ডিসকভারির মতো সিবিএস প্রোগ্রামগুলির স্পিন-অফের মাধ্যমে ২০১৬ সালে পরিষেবাটি আসল প্রোগ্রামিংয়ে প্রসারিত হতে শুরু করে। কমেডি সেন্ট্রাল, এমটিভি, নিকেলোডিয়ন এবং অন্যান্য ভায়াকম ব্র্যান্ডের বিষয়বস্তু পরবর্তীতে অন্তর্ভুক্ত করা হয়েছিল এবং ২০২১ সালে, প্যারামাউন্ট পিকচার্স ফিল্ম স্টুডিও থেকে নাম নিয়ে পরিষেবাটিকে প্যারামাউন্ট+ হিসাবে পুনঃব্র্যান্ড করা হয়েছিল। এটি অস্ট্রেলিয়া, ল্যাটিন আমেরিকা এবং ইউরোপে বিস্তৃত হয়েছিল।  নোট  তথ্যসূত্র   বহিঃসংযোগ      বিষয়শ্রেণী:প্যারামাউন্ট+ বিষয়শ্রেণী:প্যারামাউন্ট গ্লোবালের সাবসিডিয়ারি বিষয়শ্রেণী:প্যারামাউন্ট পিকচার্স বিষয়শ্রেণী:প্যারামাউন্ট স্ট্রিমিং বিষয়শ্রেণী:মার্কিন যুক্তরাষ্ট্রের বিনোদনমূলক ওয়েবসাইট বিষয়শ্রেণী:ইন্টারনেট টেলিভিশন স্ট্রিমিং পরিষেবা বিষয়শ্রেণী:সাবস্ক্রিপশন চাহিদা ভিডিও সেবা বিষয়শ্রেণী:নিউ ইয়র্ক ভিত্তিক কোম্পানি বিষয়শ্রেণী:২০১৪-এ প্রতিষ্ঠিত মার্কিন যুক্তরাষ্ট্রের কোম্পানি বিষয়শ্রেণী:২০১৪-এ নিউ ইয়র্কে প্রতিষ্ঠিত বিষয়শ্রেণী:২০২১-এ একত্রীকরণ এবং অধিগ্রহণ বিষয়শ্রেণী:সঙ্গীত স্ট্রিমিং সেবা বিষয়শ্রেণী:২০২১-এর অধিগ্রহণ ও একত্রীকরণ বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:২০১৪-এ প্রতিষ্ঠিত ইন্টারনেট সম্পত্তি বিষয়শ্রেণী:২০২১-এ প্রতিষ্ঠিত ইন্টারনেট সম্পত্তি বিষয়শ্রেণী:ইন্টারনেট টেলিভিশন চ্যানেল বিষয়শ্রেণী:ইন্টারনেট টেলিভিশন স্ট্রিমিং সেবা বিষয়শ্রেণী:আইওএস সফটওয়্যার বিষয়শ্রেণী:প্লেস্টেশন ৪ সফটওয়্যার বিষয়শ্রেণী:প্লেস্টেশন ৫ সফটওয়্যার বিষয়শ্রেণী:চাহিদা পরিষেবার সাবস্ক্রিপশন ভিডিও বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস বিষয়শ্রেণী:এক্সবক্স সিরিজ এক্স এবং সিরিজ এস সফটওয়্যার
ভগদত্ত ছিলেন পৌরাণিক কামরূপ রাজ্যের অধিপতি। তিনি ছিলেন একজন মহারাজ ও একজন মহাবীর। মহাভারতের হস্তিনাপুর রাজ্যের সাথে তার আত্মীয়তা ছিল। তিনি ছিলেন কৌরব যুবরাজ দুর্যোধনের এবং পাঞ্চাল যুবরাজ ধৃষ্টদ্যুম্নের শ্বশুর।Indian Civilization and Culture. By Suhas Chatterjee. Chapter 19, page 429. M D Publication PVT. LTD, New Delhi. 1st published 1998.History of ancient India. By Rama Shankar Tripathi. Section a Assam, p350, Motilal Banarsidass Publishers, 1st Edition: Delhi, 1942. তার সময়কালে, বাংলাদেশের বিভিন্ন অঞ্চল কামরূপ রাজ্যের অন্তর্ভুক্ত ছিল। সিলেট বিভাগের লাউড় পরগণাধীন লাউড় নামক পাহাড়ে তার উপরাজধানি থাকার উল্লেখ্য শ্রীহট্টের ইতিবৃত্তসহ বিভিন্ন ইতিহাস গ্রন্থে পাওয়া যায়।শ্রীহট্টের ইতিবৃত্ত পূর্বাংশ, দ্বিতীয় ভাগ, প্রথম খণ্ড, প্রথম অধ্যায়, অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪।   রাজা ভগদত্তের শাসনামল  মহাভারত সময়কালে যখন দেব-বর্মণ বংশের ত্রান্তিক রাজা নরকাসুর কামরূপ রাজ্যের সিংহাসনে অধিষ্ঠিত ছিলেন, ঐ সময় প্রাচীন গুজরাতে শ্রীকৃষ্ণ দ্বারকা নামে রাজ্য প্রতিষ্ঠিত করেন। তৎকালে কামরূপ রাজা নরকাসুরের মানবতা বিরোধী বিভিন্ন কার্যকলাপে শ্রীকৃষ্ণ অতিষ্ঠ হয়ে নরকাসুরকে হত্যা করেন এবং কামরূপের যুবরাজ ভগদত্তকে সিংহাসনে প্রতিষ্ঠিত করেন। রাজা ভগদত্তের শাসনামলে সিলেট বিভাগের হবিগঞ্জ ও সুনামগঞ্জ জেলাধীন লাউড় পর্বতে তার একটি শাখা রাজধানী ছিল। যার ভগ্নাবশেষ আজও অত্র অঞ্চলে বিদ্যমান। রাজা ভগদত্ত ব্রাহ্মণ ভক্ত ছিলেন। তিনি প্রজারঞ্জক ও ন্যায়পরায়ণ রাজা হিসেবে আখ্যাত। তার শাসনামলে কামরূপ রাজ্যের লাউড়াংশের অনেক উন্নয়নের কথা শোনা যায়। দৈবশক্তির রথ ছিলো তার রাজ্য ভ্রমণের প্রধান বাহন। তিনি দিনারপুর থেকে লাউড়, সেখান থেকে গৌড় পর্যন্ত খেয়া নায়েও চলা-ফেরা করতেন। কারণ তার সময়ে প্রাচীন শ্রীহট্টের এই অঞ্চলগুলোর নিম্নাংশ বেশীরভাগ সাগর গর্ভে নিমজ্জিত ছিল। মহাভারত সময়ে কুরুক্ষেত্রে ১২ দিন যুদ্ধ করার পর অর্জুন কর্তৃক নিহত হন।   রাজা ভগদত্তের রাজ্য বিবরণ  গুজরাত অঞ্চলে যখন শ্রীকৃষ্ণ দ্বারকা নামে রাজ্য প্রতিষ্ঠিত করেন। ঠিক ঐ সময় কামরূপের রাজা নরকাসুর ধর্মদ্রোহী হয়ে ভৌতিক শক্তি বলে নারী হরণ সহ ভারতের বিভিন্ন রাজ্যে মানবতা বিরোধী কার্যকলাপ চালিয়ে মানব সমাজে অশান্তি ছড়িয়ে দেয়।   মহাভারতের সমরে রাজা ভগদত্ত  মহাভারতের যুদ্ধে মহারাজ ভগদত্ত হস্তিনাপুরের সঙ্গে সম্পর্কের ঘনিষ্ঠতার কারণে অধার্মিক দুর্যোধনের পক্ষ থেকে অস্ত্র ধারণ করতে বাধ্য হন। যুদ্ধে দ্বাদশ দিনে গাণ্ডীবধারী অর্জুনের হাতে তার মৃত্যু হয়।   তথ্যসূত্র   বিষয়শ্রেণী:কামারুপ রাজ্য বিষয়শ্রেণী:সিলেট বিভাগের ব্যক্তি বিষয়শ্রেণী:সিলেটের ইতিহাস বিষয়শ্রেণী:মহাভারতের চরিত্র
স্যার উইলিয়াম কোমার পেথেরাম  (; ১৮৩৫ - ১৫ মে ১৯২২) ছিলেন কলকাতা হাইকোর্টের প্রধান বিচারপতি এবং কলকাতা বিশ্ববিদ্যালয়ের উপাচার্য। ১৮৮৪ খ্রিস্টাব্দে তিনি  নাইট ব্যাচেলরে সম্মানিত হন।   কর্মজীবন  উইলিয়াম কোমার পেথেরাম ১৮৩৫ খ্রিস্টাব্দে  যুক্তরাজ্যের সমারসেটের লিম্পশামে জন্মগ্রহণ করেন।1911 England Census পিতা ছিলেন পিনহোর উইলিয়াম পেথেরাম। ১৮৬২ খ্রিস্টাব্দে তিনি স্পেশাল প্লিডার হিসেবে যোগ্য হন এবং ১৮৬৯ খ্রিস্টাব্দে মিডল টেম্পল থেকে পাস করেন। তিনি ভারতের উত্তর-পশ্চিম প্রদেশের প্রধান আদালতের প্রধান বিচারক হিসেবে চাকরিতে যোগ দেন। পেথারাম ১৮৮৪ খ্রিস্টাব্দ থেকে ১৮৮৬ পর্যন্ত প্রথম এলাহাবাদ হাইকোর্টের প্রধান বিচারপতি হিসেবে দায়িত্ব পালন করেন। তারপর স্যার রিচার্ড গার্থ এর পরে ১৮৮৬ খ্রিস্টাব্দের ২৪ মার্চ কলকাতা হাইকোর্টের প্রধান বিচারপতি হন এবং ১৮৯৬ খ্রিস্টাব্দে নভেম্বরে অবসর গ্রহণ করেন। তিনি ১৮৮৭ খ্রিস্টাব্দের ১০ জুন কলকাতা বিশ্ববিদ্যালয়ের উপাচার্য নিযুক্ত হন এবং ১৮৮৯ খ্রিস্টাব্দের ৩১ ডিসেম্বর পর্যন্ত ওই পদে আসীন ছিলেন। ১৮৬৪ খ্রিস্টাব্দে, তিনি "দ্য ল' অ্যান্ড প্র্যাকটিস রিলেটিং টু ডিসকোভারি বাই ইনটেরোগেটোরিজ আন্ডার দ্য কমন ল' প্রসিডিওর অ্যাক্ট, ১৮৫৪" শীর্ষক একটি গ্রন্থ রচনা করেন।  ১৮৮৪ খ্রিস্টাব্দে তিনি নাইট উপাধিতে ভূষিত হন।  তিনি দ্বিতীয় ব্যারোনেট স্যার উইলিয়াম কংগ্রেভের কন্যা ইসাবেল কনগ্রেভকে বিবাহ করেন।   তথ্যসূত্র   বিষয়শ্রেণী:ইংরেজ ব্যারিস্টার বিষয়শ্রেণী:কলকাতা উচ্চ আদালতের প্রধান বিচারপতি বিষয়শ্রেণী:কলকাতা উচ্চ আদালতের বিচারক বিষয়শ্রেণী:ব্রিটিশ ভারতের বিচারক বিষয়শ্রেণী:মধ্য মন্দিরের সদস্য বিষয়শ্রেণী:নাইটস ব্যাচেলর বিষয়শ্রেণী:১৯২২-এ মৃত্যু বিষয়শ্রেণী:১৮৩৫-এ জন্ম
সাতপাল রায়জাদা একজন ভারতীয় রাজনীতিবিদ ভারতীয় জাতীয় কংগ্রেসের সদস্য। তিনি হিমাচল প্রদেশ বিধানসভার সদস্য হিসাবে উনা বিধানসভা কেন্দ্রের প্রতিনিধিত্ব করেন। তিনি তার দীর্ঘকালীন রাজনৈতিক প্রতিদ্বন্দ্বী সাতপাল সিং সতী, যিনি বিজেপির রাজ্য সভাপতি এবং ৩ বারের সিটি এমএলএ, তাকে ৩,১৯৬ ভোটে পরাজিত করেছেন। https://www.hpvidhansabha.in   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:হিমাচল প্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিমাচল প্রদেশ বিধানসভার সদস্য ২০১৭-২০২২